CELEX: 32011D0848
Language: lt
Date: 1323993600000
Title: 2011 m. gruodžio 16 d. Tarybos įgyvendinimo sprendimas 2011/848/BUSP, kuriuo įgyvendinamas Sprendimas 2010/788/BUSP dėl ribojamųjų priemonių Kongo Demokratinei Respublikai

17.12.2011   
            
            
               LT
            
            
               Europos Sąjungos oficialusis leidinys
            
            
               L 335/83
            
         TARYBOS ĮGYVENDINIMO SPRENDIMAS 2011/848/BUSP
   2011 m. gruodžio 16 d.
   kuriuo įgyvendinamas Sprendimas 2010/788/BUSP dėl ribojamųjų priemonių Kongo Demokratinei Respublikai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2010 m. gruodžio 20 d. Tarybos sprendimą 2010/788/BUSP dėl ribojamųjų priemonių Kongo Demokratinei Respublikai (1), ypač į jo 6 straipsnį,
   kadangi:
   
               (1)
            
            
               2010 m. gruodžio 20 d. Taryba priėmė Sprendimą 2010/788/BUSP dėl ribojamųjų priemonių Kongo Demokratinei Respublikai;
            
         
               (2)
            
            
               2011 m. spalio 12 d. ir lapkričio 28 d. pagal Jungtinių Tautų Saugumo Tarybos rezoliuciją 1533 (2004) dėl Kongo Demokratinės Respublikos įsteigtas Saugumo Tarybos komitetas atnaujino asmenų ir subjektų, kuriems taikomos ribojamosios priemonės, sąrašą;
            
         
               (3)
            
            
               Sprendimo 2010/788/BUSP priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardyti asmenys įtraukiami į Sprendimo 2010/788/BUSP priede pateiktą sąrašą.
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. gruodžio 16 d.
      
         
            Tarybos vardu
         
         
            Pirmininkas
         
         T. NALEWAJK
      
   
   
      (1)  OL L 336, 2010 12 21, p. 30.
   
      PRIEDAS
      
         1 straipsnyje nurodyti asmenys
      
      
                  Vardas, pavardė
               
               
                  Dar vadinamas
               
               
                  Gimimo data/gimimo vieta
               
               
                  Identifikuojamoji informacija
               
               
                  Priežastys
               
               
                  Įtraukimo į sąrašą data
               
            
                  Jamil MUKULU
               
               
                  Profesorius Musharaf
                  Steven Alirabaki
                  David Kyagulanyi
                  Musezi Talengelanimiro
                  Mzee Tutu
                  Abdullah Junjuaka
                  Alilabaki Kyagulanyi
               
               
                  1965 m.
                  Kita gimimo data: 1964 m. sausio 1 d.
                  
                              Ntoke kaimas,
                           
                        
                              Ntenjeru apylinkė,
                           
                        
                              Kayunga rajonas,
                           
                        
                              Uganda.
                           
                        
               
                  Ugandos kilmės
                  Jungtinių demokratinių pajėgų (JDP) vadas
                  Vadas, Jungtinės demokratinės pajėgos
               
               
                  Atvirų šaltinių ir oficialių pranešimų duomenimis, įskaitant JT ST KDR skirto Sankcijų komiteto ekspertų grupės pranešimus, Jamil Mukulu yra Jungtinių demokratinių pajėgų (JDP) karinis lyderis; tai yra KDR veikianti užsienio ginkluota grupuotė, kuri trukdo JDP kovotojų nusiginklavimui ir savanoriškai repatriacijai ar persikėlimui, kaip aprašyta Rezoliucijos 1857 (2008) 4 dalies b punkte.
               
               
                  2011 10 12
               
            
                  Hussein Muhammad
                  Nicolas Luumu
                  Talengelanimiro
               
               
                   
               
               
                   
               
               
                  JT ST KDR skirto Sankcijų komiteto ekspertų grupė pranešė, kad Jamil Mukulu vadovavo ir teikė materialinę paramą Jungtinėms demokratinėms pajėgoms – KDR teritorijoje veikiančiai ginkluotai grupuotei.
                  Daugelio šaltinių, įskaitant JT ST KDR skirto Sankcijų komiteto ekspertų grupės pranešimus, duomenimis Jamil Mukulu toliau darė įtaką vykdomai politikai, teikė finansavimą, tiesiogiai vadovavo Jungtinių demokratinių pajėgų veiklai veiksmų vietoje ir kontroliavo šią veiklą, be kita ko, rūpinosi ryšiais su tarptautiniais teroristų tinklais.
               
            
                  Ntabo Ntaberi SHEKA
               
               
                   
               
               
                  1976 m. balandžio 4 d.
                  Walikale teritorija,
                  Kongo Demokratinė Respublika
               
               
                  Kongo kilmės
                  Vyriausiasis vadas, Nduma Kongo gynėjai, Mayi Mayi Sheka grupuotė
               
               
                  Ntabo Ntaberi Sheka, Mayi Mayi Sheka politinio padalinio vyriausiasis vadas, yra Kongo ginkluotos grupuotės, kuri trukdo kovotojų nusiginklavimui, demobilizavimui arba reintegravimui, politinis lyderis. Mayi Mayi Sheka yra Konge įsikūrusi kovinė grupuotė, kuri veikia iš bazių, esančių Walikale teritorijoje, KDR rytuose.
                  Mayi Mayi Sheka grupuotė yra surengusi išpuolius šachtose rytinėje KDR dalyje, be kita ko, perėmusi Bisye šachtų kontrolę ir iš vietos gyventojų prievartavusi turtą.
                  Ntabo Ntaberi Sheka taip pat yra labai pažeidęs tarptautinę teisę, be kita ko, įtraukdamas vaikus. Nuo 2010 m. liepos 30 d. iki rugpjūčio 2 d. Ntabo Ntaberi Sheka suplanavo ir užsakė kelis išpuolius Walikale teritorijoje, kuriais buvo siekiama nubausti vietos bendruomenes už įtariamą bendradarbiavimą su Kongo Vyriausybės pajėgomis. Vykdant šiuos išpuolius vaikai buvo prievartaujami, grobiami, verčiami dirbti, su jais buvo elgiamasi žiauriai, nežmoniškai arba žeminančiai. Mayi Mayi Sheka kovinė grupuotė taip pat priverstinai verbuoja berniukus ir savo gretose laiko užverbuotus vaikus.
               
               
                  2011 11 28